b"\n_START_ARTICLE_\nAssist\xc3\xa8ncia (b\xc3\xa0squet)\n_START_PARAGRAPH_\nEn b\xc3\xa0squet, una assist\xc3\xa8ncia \xc3\xa9s una passada que d\xc3\xb3na a un jugador a un altre de manera que aquest anota una cistella, i es pot dir que el que encistella \xc3\xa9s assistit pel que d\xc3\xb3na la passada. Una assist\xc3\xa8ncia \xc3\xa9s una passada a un jugador que es troba en una posici\xc3\xb3 d'avantatge o que l'ajuda a aconseguir-lo._NEWLINE_Les assist\xc3\xa8ncies es conten entre les estad\xc3\xadstiques individuals i col\xc2\xb7lectives dels equips de b\xc3\xa0squet. Solament la passada directament anterior a la cistella es pot contar com assist\xc3\xa8ncia, pel que no es pot comptabilitzar m\xc3\xa9s d'una assist\xc3\xa8ncia per cistella. A l'hoquei sobre gel, en canvi, pot haver-hi m\xc3\xa9s d'una assist\xc3\xa8ncia per gol. Un passe que duu a falta personal de tir no es considera assist\xc3\xa8ncia, encara que els posteriors tirs lliures poguessin resultar en dos punts, com una cistella. Hi ha un cert element d'apreciaci\xc3\xb3 quant a considerar o no com assist\xc3\xa8ncia a una passada. Hi ha ocasions en qu\xc3\xa8 es considera una passada com una assist\xc3\xa8ncia encara que el jugador que rep la passada hagi de botar abans de llan\xc3\xa7ar i aconseguir la cistella. Aquestes difer\xc3\xa8ncies d'apreciaci\xc3\xb3 fan que sigui dif\xc3\xadcil comparar les estad\xc3\xadstiques d'assist\xc3\xa8ncies, per exemple, entre les regles FIBA i NBA o altres campionats o entre \xc3\xa8poques diferents dins d'un mateix campionat._NEWLINE_Un jugador pot posar-se en posici\xc3\xb3 de rebre una assist\xc3\xa8ncia de diverses maneres. Una d'elles \xc3\xa9s sortint d'un bloqueig, que, si surt b\xc3\xa9, pot deixar al jugador en posici\xc3\xb3 de tir f\xc3\xa0cil. Una altra manera \xc3\xa9s quan es fa un dos contra un (dos defensors) contra un bon jugador, que deixa a un altre jugador de l'equip lliure de marca. \xc3\x89s el jugador que passa, i no el que rep, el que rep el reconeixement de l'assist\xc3\xa8ncia. Se sol dir que una cistella fa feli\xc3\xa7 a un, al que l'aconsegueix, i una assist\xc3\xa8ncia fa feli\xc3\xa7 a dues, al que d\xc3\xb3na la passada i al que fica la cistella f\xc3\xa0cil._NEWLINE_Els bases s\xc3\xb3n els que solen realitzar el major nombre d'assist\xc3\xa8ncies, ja que el seu paper \xc3\xa9s principalment el de donar passades, manejar la pilota i dirigir el tempo i distribuir la pilota. Els pivots solen fer menys assist\xc3\xa8ncies, per\xc3\xb2 els pivots amb bona col\xc2\xb7locaci\xc3\xb3 i bona visi\xc3\xb3 i lectura del joc poden ser tamb\xc3\xa9 grans assistents. A l'estar en els voltants de la zona, el p\xc3\xadvot sovint t\xc3\xa9 una les millors posicions per a donar passades curts en \xc3\xa0rees pr\xc3\xb2ximes a la cistella des d'on es poden fer tirs f\xc3\xa0cils per ser propers. Per exemple, el pivot Wilt Chamberlain va ser el segon millor assistent de l'NBA durant la temporada 1968. Un p\xc3\xadvot gran i fort i amb gran efectivitat prop del cercle, com el jugador dels Miami Heat Shaquille O'Neal, pot ser molt efectiu en assist\xc3\xa8ncies pels dos contra un als quals pot veure's sotm\xc3\xa8s freq\xc3\xbcentment, podent ser les assist\xc3\xa8ncies tant a jugadors dintre de la zona com a jugadors en l'exterior de la zona."